[{"text_idx": "#000001", "text": "1. Antau\u0306 130 jaroj naskig\u0302is Hector Hodler (1887-1920), j\u0302urnalisto kaj esperantisto, kunfondinto kaj kunredaktoro (kun Edmond Privat) de Juna Esperantisto (1903), posedanto kaj redaktoro de la revuo Esperanto (1907-20); kunfondinto (1908), vicprezidanto (1908-11), direktoro (1911-19) kaj prezidanto (1919-20) de UEA; la c\u0302efideologo de UEA. Testamentis al UEA grandan monsumon, la revuon Esperanto kaj sian bibliotekon."}, {"text_idx": "#000002", "text": "10. Antau\u0306 100 jaroj naskig\u0302is Ralph Lindsay Harry (1917-2002), au\u0306stralia diplomato, direktoro de la au\u0306stralia sekretservo ASIS (1957-60), verkisto kaj esperantisto; prezidanto de Au\u0306stralia E-Asocio (1960-61, 1986-88), vicprezidanto de la jurista asocio IEAJ (1979-87). Harry tradukis en Eon kelkajn oficialajn dokumentojn de UN kaj verkis kelkajn librojn, i.a., sportajn vortarojn por la Olimpikoj en Munkeno (1972) kaj Montrealo (1976)."}, {"text_idx": "#000005", "text": "26. Antau\u0306 20 jaroj forpasis Rikardo S\u0302ulco (Richard Schulz, 1906-1997), gimnazia lingvoinstruisto, esperantisto, fondinto de la \u201cAnaliza Skolo\u201d, au\u0306toro kaj tradukinto de pluraj libroj, i.a.: Mein geliebtes Esperanto (1976), La perdita honoro de iu Katarino Blum\u2019 (Heinrich Bo\u0308ll, 1978), Pledo por Unueca Lingvo (1985), Sur la Vojoj de la Analiza Skolo (1987) k. m. a."}, {"text_idx": "#000007", "text": "29. Antau\u0306 120 jaroj naskig\u0302is Jakobo S\u0302apiro (Jakub Szapiro, 1897-1941), pollanda juda j\u0302urnalisto kaj esperantisto, kunfondinto (1922) kaj prezidanto (de 1924) de Esperanto-Societo \u201cLudoviko Zamenhof\u201d en Bjalistoko, au\u0306toro de Babiladoj de Bonhumora Zamenhofano (1921). Mortpafita (kun multaj bjalistokaj judoj) de germanaj nazioj post la invado en Bjalistokon."}]